Malé Dračie pleso

Malé Dračie pleso (poľ. Mały Smoczy Staw, nem. Kleiner Drachensee, maď. Kis Sárkány-tó) je pleso v Zlomiskách (poľ. Dolina Złomisk) v Dračej dolinke (poľ. Dolinka Smocza) na úpätí Kôpok. Nachádza sa v nadmorskej výške 2 019,5 m n. m. asi 200 metrov na severovýchod od Dračieho plesa vo Vysokých Tatrách. Jeho rozloha je 0,104 ha. Názov plesa je odvodený od blízkeho Dračieho plesa. Okolie plesa Pleso na západnej strane lemuje Popradský hrebeň a na ňom Malá Kôpka (2 339 m n. m.) a Veľká Kôpka (2 354 m n. m.), na severe je Ťažký štít (2 500 m n. m.), Vysoká (2 547 m n. m.), na východe Dračie sedlo, Veľká Dračia hlava (2 254 m n. m.) a na juhovýchode Zlomisková veža (2 132 m n. m.). K plesu nevedie turistický chodník. Referencie Tento článok je čiastočný alebo úplný preklad článku Mały Smoczy Staw na poľskej Wikipédii (číslo revízie nebolo určené). Externé odkazy Tatranské plesa Online Poloha na turistickej mape .